cyanic-selkie/wikianc huggingface dataset:
বাংলাদেশে বিবাহপ্রথা
হাজং
যদি হাজং যুবক-যুবতী বা নর-নারীর মাঝে প্রণয়ের সম্পর্ক গড়ে ওঠে, সে ক্ষেত্রে নারী যদি বুঝতে পারে ছেলেপক্ষের বিরোধিতার কারণে বিয়ে হচ্ছে না বা প্রেমিক যদি প্রতারণার আশ্রয় নেয়, প্রেমিকা তখন বাধ্য হয়ে ছেলের বাড়িতে আশ্রয় গ্রহণ করে। ছেলেও তখন বিয়ে করতে বাধ্য হয়। এ ধরনের বিয়েকে ‘ডাঙো হান্দা’ বলে।
হাজংদের মাঝে বিধবা বিয়ের প্রচলন রয়েছে। তবে সেক্ষেত্রে দেবর বা ভাসুরকে বিয়ে করতে পারে না। বিধবা মহিলা দ্বিতীয় বিয়ে করলে এরূপ বিয়েকে ‘হাঙা’ বলে। হাঙা পদ্ধতির স্ত্রী সিঁথিতে সিঁদুর এবং হাতে শাঁখা পরতে পারে না। এমনকি মাঙ্গলিক আচার-অনুষ্ঠানেও যেতে পারে না। তবে এ জাতীয় ব্যবস্থা সন্তানদের ওপর বর্তায় না। হাজংদের মাঝে একাধিক বিয়েও প্রচলিত রয়েছে।
খিয়াং
পার্বত্য চট্টগ্রামের আদিবাসীদের জনগোষ্ঠীর মধ্যে অষ্টম সংখ্যাগরিষ্ট আদিবাসীগোষ্ঠী হলো খিয়াং। রাঙামাটি, কাপ্তাই, বান্দরবানে এঁদের বসবাস। খিয়াং সমাজে বিয়ে, জন্ম-মৃত্যুর মতোই একটি অলঙ্ঘনীয় অধ্যায়, যার আচার-রীতিনীতিও বেশ সামাজিক। পরিবারের গণ্যমান্য ব্যক্তি, নিকটাত্মীয় এবং সমাজের প্রবীণদেরকে সাথে নিয়ে বিয়ের আয়োজন করা বর এবং কনে- উভয়পক্ষের অভিভাবকের জন্যই বাধ্যতামূলক। অন্যথায় গ্রামের গণ্যমান্য ও প্রবীণ ব্যক্তিরা বিয়ের কোনো অনুষ্ঠানে অংশগ্রহণ করে না। এই রীতির সামাজিক উদ্দেশ্য হলো বিবাহ উপলক্ষে পাত্র-পাত্রীর পরিবারে কি ধরনের সাহায্য-সহযোগিতা প্রয়োজন তা নির্ণয় করা। এরপর বরের বাবা-মা নিকটাত্মীয়সমেত কনের বাড়িতে গিয়ে আলোচনার মাধ্যমে বিয়ের দিন-তারিখ নির্ধারণ করেন। সাধারণত খিয়াং সমাজে পূর্ণিমার সময় বুধ ও বৃহস্পতিবারকে বিয়ের শুভদিন হিসেবে গণ্য করা হয়। ভাদ্র ও কার্তিক মাসে খিয়াং সমাজে বিবাহ অনুষ্ঠান নিষিদ্ধ। বিয়ের দিন বরযাত্রীরা কনের বাড়িতে পৌঁছলে তাদেরকে বিয়ের অনুষ্ঠানস্থলে এনে বসানো হয়। আমন্ত্রিত সকল অতিথির সামনে বর-কনেকে বসিয়ে উভয়ের হাতের উপর হাত রেখে ‘লাকশোঙ’ অনুষ্ঠান করা হয়। এই অনুষ্ঠানে বর-কনেকে মুখোমুখি বসানো হয়, অবশ্য বরের আসন, কনের তুলনায় কিছুটা উঁচুতে হয়। বর-কনের মাঝখানে একটি থালায় সিদ্ধ করা আস্ত একটি মুরগী, এক বোতল মদ ও ভাত রাখা হয়। বর প্রথমে মদ পান করার পর সিদ্ধ করা মুরগীর গলার নিচের অংশ টেনে বিয়ের শুভাশুভ যাচাই করেন। এরপর নবদম্পতি উপস্থিত গুরুজনদের প্রণাম করে আশীর্বাদ গ্রহণ করেন। বিয়ে অনুষ্ঠানের পর বরের হাতে একটি দা আর কনের হাতে একটি কাস্তে তুলে দেয়া হয়- একে খিয়াং সমাজে সৎ জীবনযাপনের প্রতীক এবং আশীর্বাদ হিসেবে গণ্য করা হয়। বিয়ে অনুষ্ঠানের পর বরযাত্রীরা ফিরে গেলেও বরকে কনের বাড়িতে তিন,পাঁচ কিংবা সাতদিন পর্যন্ত থাকতে হয়। এরপর স্ত্রীকে নিয়ে নিজ বাড়িতে ফিরতে পারেন বর। স্ত্রীকে নিয়ে নিজ বাড়িতে ফিরে আসার পর বরের বাড়িতে একই রকমের আরেকটি অনুষ্ঠানের আয়োজন করা হয়। লাইতু-খিয়াংদের বিবাহ-রীতি অনুসারে বর ও কনে বিয়ের অনুষ্ঠান শেষে বরের বাড়িতে ফিরে এলে সেখানে পুনরায় ‘লাকশোঙ’ অনুষ্ঠান হয়। ‘শিওরি পই’সহ বিয়ে হলে কনের বাড়ীতে এক রাত অবস্থানের পর সকালে বিয়ের আনুষ্ঠানিকতা শেষে বর-কনে উভয়ে বরের বাড়িতে ফিরে যান। ‘শিওরি পই’ অনুষ্ঠানে বর ও কনের পাশে মদের (জু) জাবার কলসির ভেতর পানি ঢেলে দিয়ে কলসির মুখে দুটি সরু নল বসানো হয়। অনুষ্ঠানে আগত গণ্যমান্য অতিথিরা নল দিয়ে কলসি থেকে মদের জাবার পানি পান করেন। বৈবাহিক সম্পর্ক স্থাপনের কারণে কনের মায়ের বুকের দুধের দাবিস্বরূপ মূল্যবান কোনো সামগ্রী বা নগদ অর্থ বরপক্ষকে অবশ্যই দিতে হয়; আগে এক্ষেত্রে ২টি রৌপ্য মুদ্রা দেয়ার প্রচলন ছিল; খিয়াং ভাষায় এই প্রথাকে ‘চিই মন’ বলা হয়। ‘চিই মন’ বাবদ ১০১ টাকা পর্যন্ত নির্ধারণ করা হয়। এছাড়া যে গ্রাম বা পাড়ায় বিয়ে হয় সেই গ্রাম বা পাড়ার হেডম্যান/কারবারীকে বর-কনে উভয়পক্ষকে ‘চিরিপেইলা’ বাবদ (পূর্বে ৭ টাকা) বর্তমানে (২০১১) ১২ টাকা প্রদান করতে হয়। অবশ্য লাইতু-খিয়াংদের সমাজে ‘চিরিপেইলা’ রীতির প্রচলন নেই। ‘লাকশোঙ’ অনুষ্ঠানের মাধ্যমে বিবাহিত দম্পতি খিয়াং সমাজের স্বীকৃতি লাভ করেন। খিয়াং সমাজের আদি বিবাহ-রীতির বাইরে বর্তমানে (২০১১) বৌদ্ধ ও খ্রিষ্টান ধর্ম অনুসারী খিয়াংরা স্বীয় ধর্মীয় রীতি অনুসরণ করেন এবং পাশাপাশি কিছু সামাজিক আচার-অনুষ্ঠানও পালন করেন। খ্রিষ্ট ধর্মাবলম্বী খিয়াং সমাজের বিবাহ অনুষ্ঠান চার্চের পুরোহিতের মাধ্যমে চার্চের রীতি অনুসারেই হয়ে থাকে।
সাঁওতাল
সাঁওতালদের মধ্যে প্রচলিত আছে একপ্রকার জোরজবরদস্তিমূলক বিয়ে, যাকে বলা হয় "হুরকাটারা" বা "ইতুত"। তবে এই বিয়ে পাশ্চাত্যের আদিবাসীদের মতো অতোটা বলপূর্বক বিয়ে নয়। আবার সাঁওতালদের মধ্যে আরেক প্রকারের বিয়েরও প্রচলন রয়েছে: তাদের বিশ্বাস, ছোটবেলায় কোনো শিশুর যদি প্রথম দাঁত উপরের মাড়িতে উঠে, তাহলে তার উপর দেবতার কুনজর পড়েছে। এক্ষেত্রে দেবতার কুনজর থেকে বাঁচাতে তাকে কুকুর অথবা শেওড়া গাছ অথবা মহুয়া গাছের সাথে বিয়ে দেয়া হয়; বিয়ের ধরন অনুসারে এই বিয়েকে ডাকা হয় যথাক্রমে শেতা বাপলা, দাইবান বাপলা, মাতকোম বাপলা। সাঁওতালদের অনেকেই খ্রিষ্টধর্মাবলম্বী হয়ে যাওয়ায় গীর্জাতে গিয়ে পাদ্রির উপস্থিতিতে বিয়ে করে থাকেন। তবে ধর্মান্তরিত সাঁওতালরা গীর্জা থেকে বাড়ি ফিরে গিয়ে সনাতনী নিয়ম-রীতি পালন করেন।
ম্রো
ম্রোদের স্বগোত্রের মধ্যে বিয়ে নিষিদ্ধ। তবে অন্যান্য উপজাতির কোনো ব্যক্তির সাথে সম্পর্ক কদাচিৎ ঘটে থাকে। ম্রো সমাজে দুই প্রকার বিয়ে প্রচলিত: বিয়ের সময় স্বামী কিছু জিনিসপত্র দিয়ে স্ত্রীকে নিয়ে আসেন, স্ত্রীকেও তাঁর বাপের বাড়ি থেকে গয়নাপাতি দিয়ে বিবাহ দেয়া হয়, এবং ম্রো সমাজ পিতৃতান্ত্রিক বলে স্ত্রীকে স্বামীর বাড়ি গিয়ে উঠতে হয়। কোনো কারণে বিবাহ বিচ্ছেদ ঘটলে স্বামীর দেয়া সব জিনিসপত্র ফেরত পান তিনি, তেমনি স্ত্রীর গয়নাপাতিও বাবার বাড়িতে ফেরত নিতে পারেন। নারীদের ক্ষেত্রে দ্বিতীয় বিয়ে দেখা না গেলেও স্ত্রীর মৃত্যুতে স্বামী নতুন বিয়ে করতে পারেন। ম্রো সমাজে বহুবিবাহ বা বহুস্বামী গ্রহণের কথা জানা যায় না, বাল্যবিবাহও সচরাচর ঘটে না।
হিজড়াদের বিয়ে
হিজড়ারা সাধারণত বিয়ে করতে পারেন না, কারণ তারা নপুংশক থাকেন। তবে অপারেশনের মাধ্যমে যেসকল হিজড়াকে নারী বানানো সম্ভব হয়, তারা সম্পূর্ণ নারী হলেও গর্ভধারণে অক্ষম বলে সন্তানহীন ক্লেষাচ্ছাদিত বিবাহিত জীবনের চেয়ে অবিবাহিত থাকাটাই পছন্দ করেন।
বাংলাদেশের আইনে বিবাহ
বাংলাদেশের সংবিধান ও আইনের দৃষ্টিতে প্রত্যেক সাবালক নাগরিকের বিয়ে করার পূর্ণ অধিকার রয়েছে। আইন অনুযায়ী বিয়ের জন্য বিয়ের সাবালকত্য ধরা হয় পুরুষের জন্য নিম্নে ২১ বছর, আর নারীর জন্য নিম্নে ১৮ বছর। এর কম বয়সে বিয়ে করাকে আইনি সমর্থন দেয়া হয় না এবং তা “বাল্যবিবাহ” হিসেবে পরিগণিত হয়। ক্ষেত্রবিশেষে বাল্যবিবাহ আইনত অপরাধ হিসেবে পরিগণিত হয়। বাংলাদেশে বাল্যবিবাহ সংক্রান্ত প্রচলিত আইনটি হলো "বাল্যবিবাহ প্রতিরোধ আইন ১৯২৯", যেখানে এজাতীয় বিয়ে সংঘটিত হলে তার বিরুদ্ধে মামলা করার এখতিয়ার দেয়া হয়েছে ইউপি চেয়ারম্যান এবং পৌরসভা বা সিটি কর্পোরেশনের মেয়রকে। ইউনিভার্সাল ডিক্লারেশন অফ হিউমান রাইটসের ১৬(এ) অনুচ্ছেদের বিধানমতে, বিয়ে ও বিয়ে বিচ্ছেদ নারী ও পুরুষের একটি অধিকার৷ থাম্ব
মুসলিম আইন
বাংলাদেশে ১৯৩৯ সালের মুসলিম বিবাহ বিচ্ছেদ আইন, ১৯৬১ সালের মুসলিম পারিবারিক আইন, ১৯২৯ সালের বাল্যবিবাহ নিরোধ আইন, ১৯৭৪ ও ১৯৭৫ সালের মুসলিম বিবাহ ও তালাক (রেজিস্ট্রেশন) আইন, ১৯৮০ সালের যৌতুক নিরোধ আইন প্রভৃতি আইনের সমন্বিত নিয়ম-ধারার অধীনে মুসলমান সমাজে আইনি বিয়ে ও আনুষঙ্গিক কার্যক্রম সম্পাদিত হয়। অবশ্য এই যাবতীয় আইনই ইসলামী শরীআতের অন্তর্বর্তি এমনটা বলা যায় না, বরং কোনো কোনো ক্ষেত্রে ইসলামী শরীয়াহ পরিপন্থি অনেক বিধানও এতে অন্তর্ভুক্ত হয়েছে। মুসলিম আইন অনুসারে বিয়ে একটি ধর্মীয় দায়িত্বই কেবল নয়, একটি দেওয়ানী চুক্তিও। এই আইন অনুসারে একটি পূর্ণাঙ্গ বিয়ের জন্য কতিপয় শর্ত পূরণ করতে হয়: এই শর্তানুসারে বরের বয়স কমপক্ষে ২১ এবং কনের বয়স কমপক্ষে ১৮ হওয়া বাধ্যতামূলক। এছাড়া বর-কনেকে সুস্থ মস্তিষ্কের হতে হবে। অতঃপর নারী ও পুরুষকে ইসলামী বিধান অনুসারে উভয়পক্ষের সাক্ষীর সামনে একজন উকিল বা কাজি'র উপস্থিতিতে সম্মতি জানাতে হয় (মুসলিম আইন ও ইসলামী শরীয়াতে কনের প্ররোচনাহীন স্বেচ্ছা-সম্মতি বাধ্যতামূলক)। দুজন সুস্থ মস্তিষ্কের প্রাপ্তবয়স্ক সাক্ষী উপস্থিত থাকা বাধ্যতামূলক এবং একজন পুরুষের সাক্ষ্য দুজন নারী সাক্ষ্যের সমান নয়। একজন নারীকে বিয়ে করতে হলে "দেনমোহর" দেয়া বাধ্যতামূলক। দেনমোহর হলো একটি আর্থিক নিশ্চয়তা (কিছু পরিমাণ অর্থ কিংবা সম্পত্তি), যার বিনিময়ে একজন নারী তার বিবাহিত পুরুষ সঙ্গীর জন্য হালাল বা সিদ্ধ হোন। ইসলাম ধর্মমতানুসারে এই দেনমোহর সম্পূর্ণ আদায় করে দিতে হয়, দেনমোহর মাফ হয় না। মুসলিম আইন অনুসারে বিয়ের নিবন্ধন বাধ্যতামূলক এবং এই দায়িত্ব পুরুষের। এই দায়িত্বের অন্যথায় ২ বছর পর্যন্ত বর্ধনযোগ্য মেয়াদের বিনা শ্রম কারাবাস, বা ৩,০০০ টাকা পর্যন্ত জরিমানা বা উভয়দণ্ডে দণ্ডিত হতে পারেন। একজন বিবাহিত নারী তার স্বামীর সেবা এবং আনুগত্য করবেন, আর বিবাহিত পুরুষ তার স্ত্রীর সম্পূর্ণ দেখভাল করবেন, যাবতীয় দায়িত্ব পালন করবেন এবং স্ত্রীর সুখ-শান্তি নিশ্চিত করবেন। ইসলামে, পুরুষ এবং নারী উভয়েই পরষ্পরকে তালাক দেবার মাধ্যমে বিবাহ বিচ্ছেদ ঘটাতে পারেন, তবে এজন্য বিয়ের সময় কাবিননামায় তালাকে তাওফিজ-এর ক্ষমতা স্ত্রীকে দিতে হয়। তালাক দেবার জন্য মুখে "তালাক" শব্দটি উচ্চারণ করাই যথেষ্ট হলেও আইনিভাবে তা স্বীকৃত হয় না, বিধায় তার লিখিত চুক্তির বিধান রয়েছে।
ইসলামী আইন অনুসারে কোনো পুরুষ তার স্ত্রীকে একত্রে কিংবা বিভিন্ন সময়ে মোট তিনটি তালাক দিয়ে দিলে সেই স্ত্রী তার জন্য হারাম বা নিষিদ্ধ হয়ে যান এবং অতঃপর ঐ দম্পতি যদি পুনরায় সংসার করতে চান তবে সে নারীকে প্রথমে অন্যত্র বিয়ে করতে হয়। নতুন স্বামীর সঙ্গে যৌনমিলন সম্পন্ন  হবার পর স্বামী যদি তাকে স্বেচ্ছায় তালাক দেন বা মৃত্যুবরণ করেন অথবা স্বাভাবিক প্রক্রিয়ায় বিবাহ বিচ্ছেদ ঘটে, তাহলেই শুধু সেই নারী পূর্ববর্তি স্বামীর সাথে পুণরায় বিবাহ বন্ধনে আবদ্ধ হতে পারেন। পারস্পরিক সমঝোতার ভিত্তিতে যদি উদ্দেশ্যপ্রণোদিতভাবে এধরনের বিয়ে দেয়া হয় তাহলে তাকে "হালালা বিয়ে" (আঞ্চলিকভাবে কোথাও "হিল্লা/হিলা বিয়ে") বলা হয়। হালালা বিয়ের মাধ্যমে হিল্লাকারী পুরুষ পূর্ববর্তী স্বামীর জন্যে নারীর যোনি হালাল করেন। যদিও তালাক দেওয়ার নিয়তে বিয়ে ইসলামী শরিয়তে বৈধ নয়, তারপরও হালালা বিয়ে অল্পশিক্ষিত মুসলিমদের মধ্যে প্রচলিত। তবে বাংলাদেশের মুসলিম আইনে একসঙ্গে তিন তালাক গ্রহণযোগ্য নয়, মৌখিক তালাকও গ্রহণযোগ্য নয়। জোরপূর্বক হিল্লা বিয়ে আইন করে নিষিদ্ধ করা হলেও দেশের প্রত্যন্ত অঞ্চলে কুসংস্কারাচ্ছন্ন অশিক্ষিত লোকজন অনেক সময় মুখে মুখে তালাককে গ্রহণযোগ্য বিবেচনা করে দম্পতিদের আলাদা করে দেন। সামাজিকভাবে হেয় এবং একঘরে করে দেবার হুমকি দিয়ে নারীদের হিল্লা বিয়ে দেয়া হয়। এসব ক্ষেত্রে সাধারণত প্রতাপশালী লোকজন তালাকপ্রাপ্তা নারীদের যৌনসম্ভোগের উদ্দেশ্যে স্বল্প সময়ের জন্য হালালা বিয়ে করে থাকেন।
বিশেষ বিবাহ আইন
বাংলাদেশে, "বিশেষ বিবাহ আইন, ১৮৭২" অনুযায়ী বিশেষ বিবাহ অনুষ্ঠিত হয়ে থাকে। যেসকল ব্যক্তি মুসলিম, হিন্দু, খ্রিষ্টান, ইহুদি, পার্সি, বৌদ্ধ, শিখ বা জৈন ধর্ম গ্রহণ করেননি, তাদের মধ্যে এই বিয়ে হতে পারে। এছাড়া যেসকল ব্যক্তি হিন্দু, বৌদ্ধ, শিখ বা জৈন ধর্ম গ্রহণ করেছেন, এই আইনের মাধ্যমে তাদের জন্য বিয়ের বিকল্প একটি ধরন নির্ধারণ করা হয়েছে। এছাড়াও যেসকল বিয়ের বৈধতা সম্পর্কে সন্দেহের অবকাশ রয়েছে, সেসব সুনির্দিষ্ট বিয়ের বৈধতাও নিশ্চিত করা যায় এই আইন দ্বারা। বাংলাদেশে প্রচলিত মুসলিম আইনে বিয়ের একপক্ষ মুসলমান হলে, অপরপক্ষ যদি মুসলমান হতে রাজি হয়, তাহলে তা বৈধ বিয়ে; কিন্তু অপরপক্ষ মুসলমান হেত অস্বীকৃত হলে তা "অনিয়মিত বিয়ে"। খ্রিস্টান আইনেও একই বিধান রাখা হয়েছে। এসকল বিয়েকে বৈধতা দেয়া হয় বিশেষ বিবাহ আইন অনুসারে, তবে এই আইন অনুসারে উভয় পক্ষকেই স্বীয় ধর্ম ত্যাগ করতে হয় এবং তা বাধ্যতামূলক। এক্ষেত্রে এই আইনের অধীনে বিয়ে হলে ["জাতিগত অসামর্থ্যতা দূরীকরণ আইন, ১৮৫০" অনুসারে] হিন্দু, বৌদ্ধ, শিখ ও জৈন ধর্মে বিশ্বাসী কোনো পরিবারের উক্ত সদস্য স্বীয় পরিবার থেকে বিচ্ছিন্ন বলে গণ্য হবেন।
অপসংস্কৃতি
"অপসংস্কৃতি" শব্দটি মূলত আপেক্ষিক। তবুও বিয়ের ক্ষেত্রে যে সংস্কৃতি সমাজ-রাষ্ট্র, কিংবা বর বা কনে যেকোনো এক পক্ষের জন্য কল্যাণকর নয়, সেসকল সাংস্কৃতিক কর্মকান্ডকে অপসংস্কৃতি আখ্যা দেয়া হচ্ছে। যেমন: বাংলাদেশের কতিপয় অঞ্চলে প্রবাসী বর বা কনের সাথে বিয়ে দেয়ার একটি রীতি প্রচলিত। এছাড়াও কোনো কোনো সমাজে ব্যবসায়ী, ইঞ্জিনিয়ার, ডাক্তার প্রভৃতি পাত্রের সাথে মেয়ের বিয়ে দেয়ার ব্যাপারে তড়িঘড়ি করা হয়। সাধারণত প্রবাসী পাত্র/কন্যা; ডাক্তার, ইঞ্জিনিয়ার, ব্যবসায়ী পাত্রের খোঁজ পেলে অপরপক্ষ অনেকসময় মেয়েকে বলপূর্বক বিয়ে দেয়া হয়। এশিয়ার অনেক দেশের মতো বাংলাদেশের কোনো কোনো অঞ্চলে বহির্দেশে ইমিগ্র্যান্ট পাত্রীর সাথে ছেলের বিয়ে দেয়ার একটি প্রচলন রয়েছে, যার মূল উদ্দেশ্য থাকে মেয়ের মাধ্যমে ছেলেকে ঐ দেশটির স্থায়ী বাসিন্দা করানো, বিশেষ করে সিলেট অঞ্চলে এর প্রকোপ বেশি। কখনও কখনও এজাতীয় বিয়েতে বহির্দেশে ইমিগ্র্যান্ট মেয়ের আপত্তি থাকলেও তাকে জবরদস্তিমূলক রাজি করানো হয়। কখনও ঘটে চরম অপ্রীতিকর ঘটনা, এমনকি মেয়েকে জিম্মি করে রাখার ঘটনাও ঘটেছে। তাই এজাতীয় অঘটন রোধে ব্রিটেন সরকার আইন পর্যন্ত তৈরি এবং ব্যবহার করেছে। ২০০৯ খ্রিস্টাব্দে ব্রিটেনের "ফরেন এ্যান্ড কমনওয়েল্‌থ অফিস"-এর "ফোর্স ম্যারেজ ইউনিট"-এ আসা জবরদস্তিমূলক বিয়ের ১৩০০ অভিযোগের অন্তত ১০%-ই ছিল বাংলাদেশী-ঘটিত ঘটনা।
সমলিঙ্গের মানুষের মধ্যকার বিয়ে বাংলাদেশী সমাজ-সংস্কৃতিতে গ্রহণযোগ্য নয় কিন্তু তাও বাংলাদেশী সমাজে সমলৈঙ্গিক বিয়ের খবর পাওয়া গেছে।
এছাড়াও আছে "প্রতারণামূলক বিয়ে"। প্রতারণামূলক বিয়ের ক্ষেত্রে হয়তো বহির্দেশ-ইমিগ্র্যান্ট প্রতিবন্ধি ছেলে/মেয়ের জন্য মিথ্যে কথা বলে বর-কনে নিয়ে যাওয়া হয়, কিংবা বহির্দেশ সম্বন্ধে উচ্চধারণা দিয়ে বাংলাদেশ থেকে মেয়েদের বিয়ে করে নিয়ে যাওয়া হয় বহির্দেশস্থ কোনো নীচ জীবনে। সাধারণত বহির্দেশে বেড়ে ওঠা অভিবাসীদের দ্বিতীয় প্রজন্মের ছেলে-মেয়েদেরকে ছুটি কাটানোর নাম করে বাংলাদেশে এনে এজাতীয় জবরদস্তিমূলক কিংবা প্রতারণামূলক বিয়ে দেয়া হয়। তবে প্রতারণামূলক বিয়েতে কোনোপ্রকারের সৎ উদ্দেশ্য না থাকলেও জবরদস্তিমূলক বিয়েতে অভিভাবকদের মনে যে সৎ উদ্দেশ্যটি কাজ করে তা হলো: বহির্দেশে বেড়ে ওঠা সন্তানাদিকে বাংলাদেশের সংস্কৃতি-ঘেঁষা রাখার অভিপ্রায়। কিন্তু বাংলাদেশ আর বহির্বিশ্বের অন্যান্য দেশের সংস্কৃতিতে যে বিস্তর ফারাক, তাতে এজাতীয় বিয়ে খুব কমই টিকে থাকে।
আরো একপ্রকারের বিয়ের ঘটনা ইদানীং দেখা যাচ্ছে, যেসব বিয়ের মূল উদ্দেশ্য হয় বহির্দেশে পাড়ি জমানো। এজাতীয় বিয়েকে "চুক্তিভিত্তিক বিয়ে" বলা যেতে পারে। এরকম বিয়ের ক্ষেত্রে বহির্দেশস্থ কোনো নারী কিংবা পুরুষের সাথে রেজিস্ট্রি করে বিয়ের আনুষ্ঠানিকতা সম্পন্ন করেন বাংলাদেশের কোনো ব্যক্তি। অনেক ক্ষেত্রে বিবাহিত ব্যক্তি, স্ত্রী'র অসম্মতি কিংবা অনেক ক্ষেত্রে স্ত্রী'র সম্মতিতেও এমন চুক্তিভিত্তিক বিয়ে করে থাকেন। চুক্তির অংশ হিসেবে বহির্দেশস্থ ঐ নারী কিংবা পুরুষ একটা নির্দিষ্ট অঙ্কের অর্থ পান এবং তার বিনিময়ে যার সাথে বিয়ে হয়েছে, তাকে বহির্দেশে যাবার প্রয়োজনীয় দলিলাদি তৈরিতে সহায়তা করেন। এজাতীয় বিয়েতে দৈহিক সম্পর্কের ঘটনা প্রায় থাকেই না। যদিও এজাতীয় বিয়েতে উভয়পক্ষ সন্তুষ্ট হবার সম্ভাবনা থাকে, তবুও এজাতীয় বিয়ের চুক্তির অন্যথা হলেই তা আর শুভ সমাপ্তি টানেনা বলে সমাজের দৃষ্টিতে তা অপসংস্কৃতিই বলা যায়।
বাংলাদেশের প্রেক্ষাপটে বাল্যবিবাহ একটি সাধারণ ব্যাধি। বাংলাদেশের আইন অনুযায়ী নারীদের বিয়ের সর্বনিম্ন বয়স ১৮ বছর হলেও ৭৫% নারীর বিয়ে হয় ১৫-১৯ বছর বয়সে। ২০১১ খ্রিস্টাব্দে প্রকাশিত প্রতিবেদনে রাজশাহীর তিনটি বেসরকারি সংস্থার প্রকাশিত তথ্যমতে ১ বছরে (নভেম্বর ২০১০-নভেম্বর ২০১১) সেখানকার তিন উপজেলায় ৬১২টি বাল্যবিবাহ অনুষ্ঠিত হয়েছে: চারঘাট উপজেলায় ১০০টির বেশি, পুঠিয়া উপজেলায় ৪৮৩টি এবং বাঘা উপজেলায় ২৯টি। এছাড়াও অনেক জায়গায়, ইসলাম সম্পর্কে হীনজ্ঞানীদের হস্তক্ষেপে শাস্ত্রীয় "হিলা বিয়ে"কে ভুল পথে চালিত করে নারীদের ইজ্জত নিয়ে ছিনিমিনি খেলা হয়, যা চরম অবমাণনাকর এবং ভ্রান্তিমূলক।
বিচিত্র বিয়ে
বাংলাদেশে, মানুষ ছাড়াও পশু-পাখি কিংবা গাছের বিয়ে দেয়ার রীতি খুব প্রাচীন নয়। ২০০৯ খ্রিস্টাব্দের মার্চ মাসে এরকমই বিচিত্র এক বিয়ের আয়োজন করা হয় উত্তরবঙ্গে। বিয়েটি ছিল ব্যাঙের। বিয়ের বর-কনে দুজনই ব্যাঙ। গ্রীষ্মকালে প্রচণ্ড তাপে জর্জরিত গ্রামবাসী বৃষ্টির আশায় ব্যাঙের বিয়ের আয়োজন করে। ঐ অনুষ্ঠানের বর-কনে উভয়ের জন্য ছিল বিশেষ ধরনের পোশাক। বিয়ের পর্ব শেষ হলে বর-কনেকে ছেড়ে দেয়া হয় নিকটবর্তি পুকুরে। সেদিন রাতেই সে অঞ্চলে বৃষ্টি হয়। সাধারণত ভারতে হিন্দু ধর্মে বিশ্বাসীদের কতিপয় এজাতীয় বিয়ের আয়োজন করে থাকেন প্রায়ই। বাংলাদেশে, ছড়া-কবিতায় ব্যাঙের বিয়ের উল্লেখ থাকলেও এজাতীয় ঘটনা ছিল এটাই প্রথম।
জনপ্রিয় মাধ্যমে বাংলাদেশের বিয়ে
বাংলাদেশের সংস্কৃতির যেহেতু একটি অবিচ্ছেদ্য অংশ এই বিয়ে, তাই বাংলাদেশের গণমাধ্যমে বিয়ের উল্লেখ একটি সাধারণ বিষয়। যেকোনো গণমাধ্যমেই বাঙালির সাধারণ জীবনযাপনকে ফুটিয়ে তোলা হলে তাতে স্বাভাবিকভাবেই বিয়ের উল্লেখ থাকে। বাংলাদেশের নাটক, সিনেমা কিংবা তথ্যচিত্রেও বিয়ের উল্লেখ এসেছে বহুবার। বিভিন্ন গণমাধ্যম কখনও বিয়ে বিষয়ে আলাদা আয়োজনও রাখে- দৈনিক পত্রিকাগুলো বিয়ের উপর আলোকচিত্র সংবলিত বিশেষ ক্রোড়পত্র প্রকাশ করে, ম্যাগাজিনগুলো বিয়ে বিষয়ক বিশেষ সংখ্যা ছাপায়, ফ্যাশন ম্যাগাজিনগুলো বিয়ে বিষয়ক বিশেষ ব্রাইডাল সংখ্যা প্রকাশ করে। এছাড়াও ইন্টারনেটে বিয়ে বিষয়ক অনেক ওয়েবসাইট রয়েছে, যেগুলো বিয়ের নানাবিধ আয়োজনকে সফল ও সুন্দর করার পরামর্শ দিয়ে থাকে।
১৯৯৯ খ্রিস্টাব্দে ইউনিসেফ প্রকাশিত "Adolescent Girls in Bangladesh" শিরোনামের আলোকচিত্র প্রদর্শনীতে বাংলাদেশের নারীদের, বিশেষত অপ্রাপ্তবয়স্ক মেয়েদের বিয়ে স্থান পায়।
বাংলাদেশের বিয়ের আড়ম্বরপূর্ণ অনুষ্ঠান দেখে উদ্বুদ্ধ হয়ে অনেক বিদেশী নাগরিকও এদেশের রীতিতে বিয়ের আয়োজন করেন। তবে সেক্ষেত্রে আয়োজন খাঁটি গ্রাম্য রীতিতে হয়ে থাকে।
বিয়ের পরিসংখ্যান
বাংলাদেশ পরিসংখ্যান ব্যুরোর ২৭ জুলাই ২০২২ এ প্রকাশিত জনশুমারি ও গৃহগণনা ২০২২ এর প্রাথমিক প্রতিবেদন অনুযায়ী দেশে বিবাহিতদের জাতীয় গড় ৬৫ দশমিক ২৬ শতাংশ। জাতীয় গড়ের চেয়ে সবচেয়ে বেশি ২ দশমিক ৩১ শতাংশ বিবাহিত রয়েছে রাজশাহীতে। অল্প ব্যবধানে দ্বিতীয় অবস্থানে খুলনা। এর পরের অবস্থানে থাকা রংপুর, বরিশাল, ঢাকা, ময়মনসিংহ, চট্টগ্রাম রয়েছে জাতীয় গড়ের ওপরে। অন্যদিকে, বিবাহিতদের জাতীয় গড়ের চেয়ে কমপক্ষে ১০ শতাংশ পিছিয়ে রয়েছে সিলেট। সেখানে নতুন সংসার পাতার হার ৫৫ দশমিক ৫৯ শতাংশ।
বিয়ে বিচ্ছেদ : বিয়ে বিচ্ছেদের ক্ষেত্রে জাতীয় গড় দশমিক ৩৭ শতাংশ। বিয়ে-বিচ্ছেদের দিক দিয়ে এগিয়ে আছে খুলনা। হার শূন্য দশমিক ৪৬ শতাংশ। বিয়ে-বিচ্ছেদ সবচেয়ে কম বরিশালে। সেখানে সংসার ভাঙার হার দশমিক ৩১ শতাংশ। চট্টগ্রাম, রংপুর, ময়মনসিংহ, রাজশাহী ও সিলেটের বাসিন্দাদের অবস্থান এর পর।
মেরি ম্যাকে (অভিনেত্রী)
মেরি ম্যাকে একজন আইরিশ-অস্ট্রেলীয় অভিনেত্রী ছিলেন। তিনি আয়ারল্যান্ডে জন্মগ্রহণ করেছিলেন এবং অ্যাবে থিয়েটার এবং লন্ডনে কাজ করেছেন। ১৯৫০-এর দশকে তিনি অস্ট্রেলিয়ায় চলে যান। সেখানে তিনি মঞ্চ, বেতার, টেলিভিশন এবং চলচ্চিত্রে কাজ করেন। কল মি ম্যাডামের জন্য কোম্পানির সঙ্গে অস্ট্রেলিয়ায় পৌঁছান তিনি।
৮০-এর দশক
এটি গ্রেগরীয় বর্ষপঞ্জী অনুযায়ী ৮০-এর দশক। এটি শুরু হয়েছে ১লা জানুয়ারি, ৮০ থেকে এবং শেষ হয়েছে ৩১ ডিসেম্বর, ৮৯ তারিখে।
মেরি ম্যাকে (অভিনেত্রী)
তিনি অনেক অস্ট্রেলিয়ান টিভি টক শোর আয়োজক।
রুনা ব্যানার্জী
রুনা ব্যানার্জী হলেন একজন ভারতীয় সমাজকর্মী যিনি ভারতের উত্তর প্রদেশ রাজ্যের দরিদ্র শ্রমজীবী নারীদের স্বার্থ প্রচারকারী একটি বেসরকারী সংস্থা স্ব-কর্মজীবী নারীসমিতির সহ-প্রতিষ্ঠাতা, সাধারণ সম্পাদক ও প্রধান নির্বাহী কর্মকর্তা। তিনি ২০০৯ সালে যৌথভাবে নোবেল শান্তি পুরস্কারের জন্য মনোনীত হয়েছিলেন । ২০০০ সালে ভারত সরকার তাকে সামাজিক অবদানের জন্য দেশের চতুর্থ সর্বোচ্চ বেসামরিক সম্মাননা পদ্মশ্রী পুরস্কার প্রদান করেছিল।
জীবনী
রুনা ব‍্যানার্জী ১৯৫০ সালে ভারতের উত্তর প্রদেশ রাজ্যের রাজধানী লখনউয়ের মডেল হাউস এলাকার একটি হিন্দু পরিবারে জন্মগ্রহণ করেছিলেন। তিনি তার প্রথম বছরগুলিতে সমাজসেবাতে সক্রিয় ছিলেন এবং সেখানকার মহিলা ও শিশুদের শিক্ষায় জড়িত ছিলেন বলে জানা গেছে। ১৯৭৯ সালে, তিনি দেবিকা নাগের মতো স্থানীয়ভাবে পরিচিত চিকিৎসকদের অংশগ্রহণে দরিদ্রদের জন্য একটি স্বাস্থ্যশিবিরের আয়োজন করেছিলেন।
লয়াটি
লয়াটি পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ১৭৭৬ জন এবং খানার সংখ্যা ছিল ৩৩৬ টি। ২০০১ সালের শুমারি অনুসারে জনসংখ্যা ছিল ২১১৫ জন এবং সাক্ষরতার হার ছিল ৩২%।
পুনর্নবী ভূপলাম
পুনর্নবী ভূপলাম (పునర్నవి భూపాలం) হলেন একজন ভারতীয় অভিনেত্রী, যিনি তেলুগু চলচ্চিত্র এবং টেলিভিশনে অভিনয় করেন। উইয়ালা জাম্পালা (২০১৩) চলচ্চিত্রে অভিন‍য়ের জন্য তিনি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার – তেলুগু-এর জন্য মনোনীত হয়েছিলেন।
প্রারম্ভিক জীবন
পুনর্নবী ভূপলামের অন্ধ্রপ্রদেশের তেনালীতে ভাগ্যলক্ষ্মী এবং নাগেশ কুমারের পরিবারে জন্মগ্রহণ করেন। তার প্রপিতামহ ভূপলাম সুব্বারায়ুডু শেট্টি ছিলেন অন্ধ্রপ্রদেশের কাডাপা জেলার জাম্মালামাডুগু'র একজন স্বাধীনতা সংগ্রামী। তার পরিবার বর্তমানে হায়দ্রাবাদে বসতি স্থাপন করেছে। ভূপলাম বিজয়ওয়াড়া এবং হায়দ্রাবাদে তার বিদ্যালয়-পাঠ সম্পন্ন করেন এবং মনোবিজ্ঞান ও সাংবাদিকতায় স্নাতক হন।
কর্মজীবন
ভূপলাম একটি থিয়েটারের শিক্ষার্থী হিসাবে অভিনয় শুরু করেছিলেন এবং ১৭ বছর বয়সে চলচ্চিত্রে আত্মপ্রকাশ করেন। উইয়ালা জাম্পালা চলচ্চিত্রে একটি পার্শ্ব চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার – তেলুগু-এর জন্য মনোনীত হয়েছিলেন।
গাজীপুর জেলার ইউনিয়ন পরিষদসমূহ
গাজীপুর জেলার ইউনিয়ন পরিষদসমূহ হচ্ছে বাংলাদেশের মধ্যাঞ্চলের ঢাকা বিভাগের গাজীপুর জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটি ১টি সিটি কর্পোরেশন, ৫টি উপজেলা, ০৭টি থানা, ০৩টি পৌরসভা, ৩৯টি ইউনিয়ন, ৮১৪টি মৌজা এবং ১,১৪৬টি গ্রাম নিয়ে গঠিত হয়েছে। নিম্নে বিস্তারিত তালিকা উল্লেখ করা হল:
বদ্রীনাথ মন্দির
বদ্রীনাথ মন্দির হল ভারতের উত্তরাখণ্ড রাজ্যের বদ্রীনাথ শহরে অবস্থিত একটি হিন্দু মন্দির। এই মন্দিরের অপর নাম বদ্রীনারায়ণ মন্দির। এটি হিন্দু দেবতা বিষ্ণুর মন্দির। বদ্রীনাথ শহর ও বদ্রীনারায়ণ মন্দির ‘চারধাম’ ও ‘ছোটো চারধাম’ নামে পরিচিত তীর্থগুলির অন্যতম। বদ্রীনাথ মন্দির ‘দিব্য দেশম’ নামে পরিচিত ১০৮টি বৈষ্ণব তীর্থেরও একটি। প্রতি বছর এপ্রিল মাসের শেষভাগ থেকে নভেম্বর মাসের প্রথম ভাগ পর্যন্ত ছয় মাস এই মন্দিরটি খোলা থাকে। শীতকালে হিমালয় অঞ্চলের তীব্র প্রতিকূল আবহাওয়ার জন্য ওই সময় এই মন্দির বন্ধ রাখা হয়। উত্তরাখণ্ডের চামোলি জেলায় গাড়ওয়াল পার্বত্য অঞ্চলে অলকানন্দা নদীর তীরে সমুদ্রপৃষ্ঠ থেকে উচ্চতায় এই মন্দিরটি অবস্থিত। বদ্রীনাথ ভারতের জনপ্রিয় তীর্থগুলির একটি। এখানে ২০১২ সালে ১,০৬০,০০০ জন তীর্থযাত্রী তীর্থ করতে আসেন।
এই মন্দিরের প্রধান দেবতা বিষ্ণু ‘বদ্রীনারায়ণ’ নামে পূজিত হন। বদ্রীনারায়ণের উচ্চতার বিগ্রহটি কষ্টিপাথরে নির্মিত। হিন্দুরা বিশ্বাস করেন, এটি বিষ্ণুর আটটি ‘স্বয়ং ব্যক্ত ক্ষেত্র’ স্বয়ং-নির্মিত বিগ্রহের একটি।
বদ্রীনাথ মন্দিরের সবচেয়ে গুরুত্বপূর্ণ উৎসবটি হল ‘মাতা মূর্তি কা মেলা’। গঙ্গার পৃথিবীতে অবতরণকে স্মরণ করে এই উৎসব পালন করা হয়। বদ্রীনাথ মন্দিরটি উত্তর ভারতে অবস্থিত হলেও এই মন্দিরের প্রধান পুরোহিত বা ‘রাওয়াল’রা দক্ষিণ ভারতের কেরল রাজ্যের নাম্বুদিরি ব্রাহ্মণ গোষ্ঠীর মধ্যে থেকে নির্বাচিত হন। মন্দিরটি উত্তরপ্রদেশ রাজ্য সরকার আইন নং ৩০/১৯৪৮ (আইন নং ১৬,১৯৩৯)-এর অন্তর্ভুক্ত হয়েছিল। এই আইনটি পরে শ্রীবদ্রীনাথ ও শ্রীকেদারনাথ মন্দির আইন নামে পরিচিত হয়। বদ্রীনাথ ও কেদারনাথ মন্দির কমিটির সদস্যরা রাজ্য সরকারের প্রশাসকদের দ্বারা মনোনীত হন। এই বোর্ডে সতেরো জন সদস্য আছেন।
প্রাচীন হিন্দু ধর্মগ্রন্থ বিষ্ণুপুরাণ ও স্কন্দপুরাণ-এ এই মন্দিরের উল্লেখ পাওয়া যায়। খ্রিস্টীয় ৬ষ্ঠ-৯ম শতাব্দীতে আলোয়ার সন্তদের রচিত তামিল আনুশাসনিক ধর্মগ্রন্থ দিব্য প্রবন্ধ-তেও এই মন্দিরের ধর্মীয় মাহাত্ম্যের কথা উল্লেখ করা হয়েছে।
অবস্থান, স্থাপত্য ও মন্দির
উত্তর ভারতের উত্তরাখণ্ড রাজ্যের চামোলি জেলায় গাড়ওয়াল পার্বত্য অঞ্চলে অলকানন্দা নদীর তীরে বদ্রীনাথ মন্দিরটি অবস্থিত। এই পার্বত্য অঞ্চলটি সমুদ্রপৃষ্ঠ থেকে উচ্চতায় অবস্থিত। মন্দিরের উল্টোদিকে নর পর্বত  অবস্থিত। অন্যদিকে নীলকণ্ঠ শৃঙ্গের পিছনে নারায়ণ পর্বত অবস্থিত।
মন্দিরটি তিনটি পৃথক অংশে বিভক্ত: গর্ভগৃহ, দর্শন মণ্ডপ ও সভামণ্ডপ।  গর্ভগৃহের ছাদটি শঙ্কু-আকৃতিবিশিষ্ট। এটি প্রায় । এর মাথায় সোনায় গিলটি করা ছাদযুক্ত একটি ছোটো গম্বুজ রয়েছে। মন্দিরের সম্মুখভাগটি পাথরের তৈরি। এখানে খিলান-আকৃতির জানলা দেখা যায়। প্রধান প্রবেশপথটিও একটি সুউচ্চ খিলান-আকৃতির দরজা। একটি চওড়া সিঁড়ি বেয়ে এই দরজার কাছে পৌঁছাতে হয়। প্রধান প্রবেশদ্বার পার হলেই একটি বৃহদাকার ও স্তম্ভযুক্ত মণ্ডপে উপস্থিত হতে হয়। এটি পার হলেই মন্দিরের মূল গর্ভগৃহে যাওয়া যায়। উক্ত মণ্ডপের স্তম্ভগুলি ও দেওয়ালগুলি সূক্ষ্ম কারুকার্যে চিত্রিত।
গর্ভগৃহে বদ্রীনারায়ণের উচ্চতার শালিগ্রাম (কষ্টিপাথর) বিগ্রহটি একটি বদ্রী গাছের তলায় সোনার চাঁদোয়ার নিচে রাখা আছে। বদ্রীনারায়ণের মূর্তির উপরের দুই হাত উত্তোলিত অবস্থায় শঙ্খ (শাঁখ) ও চক্রধরে আছে এবং নিচের দুটি হাত যোগমুদ্রায় (পদ্মাসন) উপবিষ্ট মূর্তির কোলের উপর ন্যস্ত অবস্থায় রয়েছে।  গর্ভগৃহে বদ্রীনারায়ণ ছাড়াও সম্পদের দেবতা কুবের, দেবর্ষি নারদ, উদ্ধব, নর ও নারায়ণ ঋষির মূর্তি আছে। মন্দিরের চারপাশে পনেরোটি মূর্তি পূজা হয়। এর মধ্যে রয়েছে বিষ্ণুর পত্নী লক্ষ্মী, নারায়ণের বাহন গরুড় ও নবদুর্গার মূর্তি। এছাড়াও মন্দিরে লক্ষ্মীনৃসিংহ এবং আদি শঙ্কর (৭৮৮-৮২০ খ্রিষ্টাব্দ), বেদান্ত দেশিকা ও রামানুজের মন্দির আছে। মন্দিরের সকল মূর্তি কষ্টিপাথরে তৈরি।
ইতিহাস
বদ্রীনাথের সিংহাসনটি প্রধান দেবতার নামাঙ্কিত। ভক্তেরা মন্দিরে যাওয়ার আগে রাজার কাছে শ্রদ্ধাজ্ঞাপন করতেন। ১৯শ শতাব্দীর শেষভাগ পর্যন্ত এই প্রথা চালু ছিল। ১৬শ শতাব্দীতে গাড়ওয়ালের রাজা বদ্রীনাথের মূর্তিটি বর্তমান মন্দিরে সরিয়ে আনেন। গাড়ওয়াল রাজ্য দ্বিধাবিভক্ত হয়ে গেলে বদ্রীনাথ মন্দির ব্রিটিশদের অধীনে আসে। তবে গাড়ওয়ালের রাজা মন্দিরের ম্যানেজমেন্ট কমিটির চেয়ারম্যান রয়ে যান।
সাহিত্যে উল্লেখ
ভাগবত পুরাণ, স্কন্দপুরাণ ও মহাভারত-এর মতো প্রাচীন গ্রন্থে বদ্রীনাথ মন্দিরের উল্লেখ পাওয়া যায়। ভাগবত পুরাণ অনুসারে, “বদরিকাশ্রমে শ্রীভগবান (বিষ্ণু) নর ও নারায়ণ ঋষি রূপে অবতার গ্রহণ করেছিলেন। সকল জীবের কল্যাণের জন্য তাঁরা এখানে স্মরণাতীত কাল থেকে তপস্যা করেন।” স্কন্দপুরাণ-র বলা হয়েছে, “স্বর্গ, মর্ত্য ও পাতাল লোকে অনেক পবিত্র তীর্থ আছে। কিন্তু বদ্রীনাথের মতো পবিত্র তীর্থ কোথাও নেই।” পদ্মপুরাণ-এ বদ্রীনাথের আশেপাশের এলাকাটিকে আধ্যাত্মিক সম্পদে পরিপূর্ণ বলা হয়েছে। মহাভারত-এ বলা হয়েছে, অন্যান্য তীর্থে মোক্ষ অর্জন করতে হলে ধর্মানুষ্ঠানের আয়োজন করতে হয়। কিন্তু বদ্রীনাথের কাছে এলেই ভক্ত মোক্ষ লাভ করতে পারেন। মালায়িরা দিব্য প্রবন্ধম-এর ১১শ স্তোত্রে (বৈষ্ণব কবি পেরিয়াজোয়ার রচিত) এবং ১৩শ স্তোত্রে (তিরুমঙ্গই আলোয়ার]] রচিত) এই মন্দিরের গুণকীর্তন করা হয়েছে। উক্ত স্তোত্রগুলিতে এই মন্দিরকে বিষ্ণুর ১০৮টি দিব্যদেশমের অন্যতম বলা হয়েছে; যেখানে বিষ্ণু বদ্রীনাথ নামে পূজিত হন।
তীর্থযাত্রা
হিন্দুদের সকল সম্প্রদায়ের তীর্থযাত্রীরা বদ্রীনাথ মন্দিরে তীর্থ করতে আসেন। কাশী মঠ, জীয়ার মঠ (অন্ধ্র মঠ), উডিপি পেজাভার, ও মন্ত্রালয়ম শ্রীরাঘবেন্দ্র স্বামী মঠ প্রভৃতি সকল প্রধান সন্ন্যাসী সংগঠনের শাখা ও ধর্মশালা এখানে অবস্থিত।
৯০-এর দশক
এটি গ্রেগরীয় বর্ষপঞ্জী অনুযায়ী ৯০-এর দশক। এটি শুরু হয়েছে ১লা জানুয়ারি, ৯০ থেকে এবং শেষ হয়েছে ৩১ ডিসেম্বর, ৯৯ তারিখে।
বদ্রীনাথ মন্দির
তীর্থযাত্রা
পঞ্চবদ্রী নামে পরিচিত পাঁচটি বিষ্ণু মন্দিরের একটি হল বদ্রীনাথ মন্দির। পঞ্চবদ্রী হল: বদ্রীনাথের বিশালবদ্রী; পাণ্ডুকেশ্বরের যোগধ্যান বদ্রী, সুবেনে জ্যোতির্মঠ থেকে দূরে অবস্থিত ভবিষ্যবদ্রী,  জ্যোতির্মঠ থেকে  দূরে অনিমঠে বৃধবদ্রী ও কর্ণপ্রয়াগ থেকে  দূরে আদি বদ্রী। বদ্রীনাথ মন্দির হিন্দুদের পবিত্রতম চারটি তীর্থ ‘চারধাম’-এর অন্যতম। চারধাম তীর্থগুলি হল রামেশ্বরম, বদ্রীনাথ, পুরী ও দ্বারকা। যদিও এই মন্দিরের আদি ইতিহাস স্পষ্ট জানা যায় না, তবু অদ্বৈতবাদীরা আদি শঙ্করকে চারধামের প্রতিষ্ঠাতা মনে করেন। আদি শঙ্কর ভারতের চার প্রান্তে চারটি মঠ স্থাপন করার সময় যে চারটি মন্দিরকে মঠের নিকটবর্তী মন্দির হিসেবে নির্বাচিত করেন সেগুলি হল: উত্তরে বদ্রীনাথে বদ্রীনাথ মন্দির, পূর্বে পুরীতে জগন্নাথ মন্দির, পশ্চিমে দ্বারকায় দ্বারকাধীশ মন্দির ও দক্ষিণে শৃঙ্গেরীতে সারদাপীঠ মন্দির।
প্রাট
প্রাট (Praat) একটি বৈজ্ঞানিক কম্পিউটার সফটওয়্যার প্রোগ্রাম যা ধ্বনিতত্ত্বে উক্তি বিশ্লেষণে ব্যবহৃত হয়। এটি একটি মুক্ত সফটওয়্যার। আমস্টার্ডাম বিশ্ববিদ্যালয়ের পাউল বোয়ার্সমা ও ডেভিড উইনিংক এটি ডিজাইন করেন ও এর ক্রমোন্নতি সাধন করে চলেছেন। প্রোগ্রামটি বিভিন্ন অপারেটিং সিস্টেমের অধীনে কাজ করে, যাদের মধ্যে আছে বিভিন্ন সংস্করণের ইউনিক্স, ম্যাক ওএস, ও মাইক্রোসফট উইন্ডোজ। প্রোগ্রামটির সাহায্যে উক্তি সংশ্লেষণ (এবং উচ্চারণগত সংশ্লেষণ) করা সম্ভব।
বদ্রীনাথ মন্দির
তীর্থযাত্রা
সম্প্রদায়গতভাবে চারধাম মন্দিরগুলি শৈব ও বৈষ্ণবদের মধ্যে বিভক্ত হলেও, সকল সম্প্রদায়ের হিন্দুরা চারধাম মন্দিরগুলিতে তীর্থ করতে আসেন। হিমালয়ের পাদদেশে অবস্থিত বদ্রীনাথ, কেদারনাথ, গঙ্গোত্রী ও যমুনোত্রীকে বলা হয় ‘ছোটো চারধাম’। ২০শ শতাব্দীতে মূল চারধাম থেকে এই তীর্থগুলিকে আলাদা করার জন্য ‘ছোটো’ শব্দটি যুক্ত হয়। আধুনিক কালে এই তীর্থগুলিতে তীর্থযাত্রীর সংখ্যা বৃদ্ধি পাওয়াও এগুলিকে ‘হিমালয়ের চারধাম’ নামেও চিহ্নিত করার প্রবণতা দেখা গিয়েছে।
ভারতের চার প্রান্তে অবস্থিত চারধাম মন্দিরগুলিতে জীবনে অন্তত একবার তীর্থ করতে যাওয়া হিন্দুরা পবিত্র কর্তব্য মনে করেন। প্রথাগতভাবে, এই তীর্থযাত্রা পূর্বদিকে পূরী থেকে শুরু হয় হয় এবং রামেশ্বর ও দ্বারকা হয়ে বদ্রীনাথে পৌঁছায়।
উৎসব ও অনুষ্ঠান
বদ্রীনাথ মন্দিরের নিত্যপূজার অঙ্গ প্রতিদিন সকালে মহাভিষেক, অভিষেক, গীতা পাঠ ও ভগবদ্‌পূজা। সান্ধ্যপূজার অঙ্গ গীতগোবিন্দ ও আরতি। অষ্টোত্তরম্‌ ও সহস্রনাম প্রভৃতি বৈদিক শাস্ত্র পাঠও সকল অনুষ্ঠানের অঙ্গ। আরতির পর বদ্রীনাথের মূর্তি থেকে সকল অলংকার সরিয়ে নিয়ে চন্দন লেপন করা হয়। পরদিন নির্মাল্য দর্শন অনুষ্ঠানের সময় সেই চন্দন ভক্তদের দেওয়া হয় প্রসাদ হিসেবে। সকল অনুষ্ঠানই ভক্তদের সামনে পালিত হয়। উল্লেখ্য, কোনো কোনো হিন্দু মন্দিরে এই প্রথা নেই। সেখানে কিছু কিছু অনুষ্ঠান লোকচক্ষুর অন্তরালে পালিত হয়। সাধারণত মিষ্টি ও শুকনো পাতা ভক্তদের প্রসাদ হিসেবে দেওয়া হয়। ২০০৬ সালের মে মাস থেকে পঞ্চামৃত প্রসাদ দেওয়ার প্রথা চালু হয়েছে। এই প্রসাদ স্থানীয়ভাবে তৈরি হয় ও স্থানীয় বাঁশের ঝুড়িতে করে দেওয়া শুরু হয়।
অক্টোবর-নভেম্বর মাসে বিজয়াদশমীর পর শীতকালের জন্য মন্দির বন্ধ হয়ে যায়। মন্দির বন্ধ হওয়ার দিন একটি ‘অখণ্ড জ্যোতি’ নামে একটি ঘৃতপ্রদীপ জ্বালিয়ে দেওয়া হয়, যেটি ছয় মাস টানা জ্বলে। সেই দিন ভক্ত ও মন্দিরের আধিকারিকদের সামনে প্রধান পুরোহিত বিশেষ পূজা করেন। বদ্রীনাথের মূর্তিটিকে কাল্পনিকভাবে মন্দির থেকে দূরে জ্যোতির্মঠের নৃসিংহ মন্দিরে স্থানান্তরিত করা হয়। এপ্রিল মাসে বসন্তপঞ্চমী তিথিতে মন্দিরটি আবার খুলে দেওয়া হয়। তীর্থযাত্রীরা মন্দির খোলার দিন মন্দিরে উপস্থিত হন অখণ্ড জ্যোতি প্রদীপটিকে দেখার জন্য।
হিন্দুরা যে সব মন্দিরে তাদের পূর্বপুরুষদের উদ্দেশ্যে পারলৌকিক ক্রিয়া সারেন, বদ্রীনাথ মন্দির সেগুলির অন্যতম। ভক্তেরা গর্ভগৃহে বদ্রীনাথের মূর্তিটি পূজা করেন এবং অলকানন্দা নদীতে স্নান করেন। লোক বিশ্বাস অনুসারে, মন্দিরের পুকুরগুলিতে স্নান করলে পাপ দূর হয়।
প্রশাসন ও যাত্রাপথ
বদ্রীনাথ মন্দিরটি উত্তরপ্রদেশ রাজ্য সরকার আইন নং ৩০/১৯৪৮ (আইন নং ১৬,১৯৩৯)-এর অন্তর্ভুক্ত হয়েছিল। এই আইনটি পরে শ্রীবদ্রীনাথ ও শ্রীকেদারনাথ মন্দির আইন নামে পরিচিত হয়। রাজ্য সরকার উভয় মন্দির পরিচালনার জন্য একটি কমিটি নিয়োগ করে। ২০০২ সালে এই আইনটি সংশোধিত হয়। তখন এই কমিটিতে সরকারি আধিকারিক ও একজন উপপ্রধান সহ কিছু অতিরিক্ত সদস্য যুক্ত হন। বোর্ডের সদস্য সংখ্যা ১৭: তিন জন উত্তরাখণ্ড বিধানসভা থেকে নির্বাচিত হন, গাড়ওয়া, তেহরি, চামোলি ও উত্তরকাশীর জেলা পরিষদ থেকে একজন করে সদস্য এবং রাজ্য সরকার মনোনীত দশ জন সদস্য এই বোর্ডে আছেন।
মন্দিরের নথি অনুসারে, অধুনা কেরল অঞ্চলের নাম্বুদিরি সম্প্রদায়ভুক্ত শৈব দণ্ডী সন্ন্যাসীরা ছিলেন এই মন্দিরের পুরোহিত। ১৭৭৬ সালে সর্বশেষ সন্ন্যাসী নিঃসন্তান অবস্থায় মারা গেলে, রাজা কেরলের গৃহস্থ নাম্বুদিরিদের পুরোহিত হওয়ার জন্য আহ্বান করেন। সেই থেকে এই গৃহস্থ নাম্বুদিরিরাই বদ্রীনাথ মন্দিরের পূজারী। ১৯৩৯ সাল পর্যন্ত মন্দিরে ভক্তদের সমস্ত দান রাওয়াল অর্থাৎ প্রধান পুরোহিতের কাছে চলে যেত। কিন্তু ১৯৩৯ সালে রাওয়ালের অধিকার শুধুমাত্র ধর্মীয় ক্ষেত্রেই সীমাবদ্ধ করে দেওয়া হয়। মন্দির প্রশাসনের কাজে নিযুক্ত মুখ্য কার্যনির্বাহী আধিকারিক রাজ্য সরকারের সকল নির্দেশ পালন করেন। একন উপ মুখ্য কার্যনির্বাহী আধিকারিক, দুজন ওএসডি, একজন কার্যনির্বাহী আধিকারিক, একজন কোষাধ্যক্ষ, একজন মন্দির আধিকারিক এবং একজন প্রচার আধিকারিক মুখ্য কার্যনির্বাহী আধিকারিককে সহায়তা করেন। বদ্রীনাথ মন্দিরটি উত্তর ভারতের অবস্থিত হলেও, এই মন্দিরের প্রধান পুরোহিত বা রাওয়ালরা সাধারণত দক্ষিণ ভারতের কেরল রাজ্যের নাম্বুদিরি ব্রাহ্মণ গোষ্ঠীর মধ্যে থেকে নির্বাচিত হন। লোক বিশ্বাস অনুসারে, এই প্রথা চালু করেছিলেন দক্ষিণ ভারতীয় দার্শনিক আদি শঙ্কর। উত্তরাখণ্ড সরকার (উত্তরাখণ্ড রাজ্য সৃষ্টির আগে উত্তরপ্রদেশ সরকার) কেরল সরকারের কাছ থেকে রাওয়ালকে চেয়ে নেয়। প্রার্থীকে সংস্কৃত ভাষায় আচার্য, স্নাতক, মন্ত্র সম্পর্কে অভিজ্ঞ ও বৈষ্ণব সম্প্রদায়ভুক্ত হতে হয়। গাড়ওয়ালের প্রাক্তন রাজা তথা বদ্রীনাথের নামসর্বস্ব শাসক কেরল সরকার কর্তৃক প্রেরিত প্রার্থীদের নির্বাচিত করেন। এরপর একটি তিলক অনুষ্ঠানের মাধ্যমে রাওয়াল নিযুক্ত হন এবং এপ্রিল থেকে নভেম্বর মাস পর্যন্ত তিনি মন্দিরে পূজার্চনা করেন। গাড়ওয়াল রাইফেলস এবং উত্তরাখণ্ড ও উত্তরপ্রদেশ সরকার কর্তৃক রাওয়াল ‘হাই হোলিনেস’ মর্যাদা পেয়ে থাকেন। নেপালের রাজারাও রাওয়ালকে বিশেষ সম্মান করেন। নভেম্বরের পর রাওয়াল যোশীমঠে থাকেন বা কেরলে তার নিজের গ্রামে ফিরে যান। প্রতিদিন ভোর চারটের সময় অভিষেক অনুষ্ঠানের মাধ্যমে রাওয়াল পূজা শুরু করেন। বামন দ্বাদশী পর্যন্ত তিনি নদী পার হন না এবং ব্রহ্মচর্য পালন করেন। রাওয়ালকে সাহায্য করেন গাড়ওয়ালি ডিমরি পণ্ডিতরা (ডিমার গ্রামের বাসিন্দা), নায়েব রাওয়াল, ধর্মাধিকারি, বেদপাঠী (পুরোহিত গোষ্ঠী), পাণ্ডা সমাধিনী, ভাণ্ডারি, রাসোইয়া (পাচক), ভক্তিগীতি গায়ক, দেবাশ্রমের কেরানি, জল ভরিয়া (জলের রক্ষক) ও মন্দিরের প্রহরীরা। উত্তর ভারতের অল্প মন্দিরে প্রধানত দাক্ষিণাত্যে প্রচলিত শ্রৌত তন্ত্রবিধি পালন করা হয়। বদ্রীনাথ এই সব মন্দিরের অন্যতম।
২০১২ সালে মন্দির কর্তৃপক্ষ দর্শনার্থীদের জন্য টোকেন ব্যবস্থা চালু করে। দর্শনের সময়-জ্ঞাপক এই টোকেনগুলি ট্যাক্সি স্ট্যান্ডের তিনটি স্টল থেকে পাওয়া যায়। প্রত্যেক ভক্ত ১০-২০ সেকেন্ড বদ্রীনাথকে দর্শন করার জন্য সময় পান। পরিচয়ের প্রমাণ দিয়ে মন্দিরে প্রবেশ করতে হয়। হৃষিকেশ থেকে এই মন্দিরের দূরত্ব । পথে দেবপ্রয়াগ, রুদ্রপ্রয়াগ, কর্ণপ্রয়াগ, নন্দপ্রয়াগ, যোশীমঠ, বিষ্ণুপ্রয়াগ ও দেবদর্শিণী হয়ে হৃষীকেশ থেকে বদ্রীনাথ আসতে হয়। কেদারনাথ থেকে দীর্ঘ রুদ্রপ্রয়াগের পথ ধরে বা  দীর্ঘ উক্তিনাথ ও গোপেশ্বরের পথ ধরে বদ্রীনাথ আসা যায়।
চিতগোপ্পা
চিতগোপ্পা (Chitgoppa) ভারতের কর্ণাটক রাজ্যের বিদার জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে চিতগোপ্পা শহরের জনসংখ্যা হল ২৪,২৩২ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬০%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে চিতগোপ্পা এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
আইয়ুব খান (অভিনেতা)
আইয়ুব খান (জন্ম: ২৩ ফেব্রুয়ারি ১৯৬৫) একজন ভারতীয় চলচ্চিত্র এবং টেলিভিশন অভিনেতা। টেলিভিশন ধারাবাহিক উত্তরণ (২০০৮-২০১৫) অভিনয়ের সুবাদে সুপরিচিত। তিনি অভিনেতা নাসির খান এবং বেগম পারার পুত্র। তিনি অভিনেতা দিলীপ কুমারের ভাইপো, তার পিতা দিলীপ কুমারের ছোট ভাই ছিলেন।
ব্যক্তিগত জীবন
তিনি ১৯৫০ এর দশকের জনপ্রিয় অভিনেত্রী বেগম পারা এবং অভিনেতা নাসির খানের ঘরে হিন্দকোর আওয়ান গোষ্ঠীতে জন্মগ্রহণ করেন।
রাজু ধিঙ্গন
রাজু ধিঙ্গন হলেন আম আদমি পার্টির একজন ভারতীয় রাজনীতিবিদ, বর্তমানে দিল্লি রাজ্য বিধানসভায় ত্রিলোকপুরী আসনের প্রতিনিধিত্ব করছেন।
রাজনৈতিক পেশা
ধিংগান রাজনীতিতে আসার আগে সেন্ট্রাল ইন্ডাস্ট্রিয়াল সিকিউরিটি ফোর্সে নিযুক্ত ছিলেন। তিনি বডি বিল্ডিংয়ে যুবকদের বিনামূল্যে প্রশিক্ষণও দিয়ে থাকেন। মূলত ২০১৩ সালে ত্রিলোকপুরীর প্রতিনিধিত্ব করার জন্য নির্বাচিত হন, ধিংগান ২০১৫ সালে পুনরায় নির্বাচিত হন।
১০০-এর দশক
এটি গ্রেগরীয় বর্ষপঞ্জী অনুযায়ী ১০০-এর দশক। এটি শুরু হয়েছে ১লা জানুয়ারি, ১০০ থেকে এবং শেষ হয়েছে ৩১ ডিসেম্বর, ১০৯ তারিখে।
জীব দ্যুতি
থাম্ব|200px|জোনাকির আলো; জীব দ্যুতির উদাহরণ জীব দেহ হতে স্বতঃস্ফূর্তভাবে আলো নিঃসৃত হওয়ার ঘটনাকে বায়োলুমিনিসেন্স (Bioluminescence) বা জীব দ্যুতি বলে। অথবা, যে পদ্ধতিতে কিছু জীব রাসায়নিক শক্তিকে আলোক শক্তিতে রুপান্তরিত করে। স্থলজ ও জলজ উভয় প্রকার প্রাণীতে এই রকমের দ্যুতি বা আলো দেখা যায়। যেমনঃ জোনাকি পোকা, নকটিলুকা। বিজ্ঞানীদের মতে এই সকল প্রাণীদের দেহে দু'ধরনের রাসায়নিক পদার্থ লুসিফেরিন ও লুসিফারেজ থাকে যা অক্সিজেনের উপস্থিতিতে বিক্রিয়া করে আলো উৎপন্ন করে।
সাধারণ অর্থে, জীবদ্যুতিতল মূল রাসায়নিক বিক্রিয়ায় একটি হালকা-নির্গত অণু এবং একটি এনজাইম জড়িত, সাধারণত যা লুসিফেরিন এবং লুসিফেরেজ নামে পরিচিত।  যেহেতু এগুলি জেনেরিক নাম, লুসিফারিন এবং লুসিফেরেসগুলি প্রায়শই প্রজাতি বা গোষ্ঠী অন্তর্ভুক্ত করে আলাদা হতে পারে, অর্থাৎ ফায়ারফ্লাই লুসিফেরিন।  সমস্ত বৈশিষ্ট্যযুক্ত ক্ষেত্রে, এনজাইম লুসিফেরিনের জারণকে অনুঘটক বা catalyst করে।
কিছু প্রজাতিতে লুসিফ্রেসের জন্য অন্যান্য কফ্যাক্টর(কোএনজাইম) যেমন ক্যালসিয়াম বা ম্যাগনেসিয়াম আয়নগুলির প্রয়োজন হয় এবং কখনও কখনও এনার্জি বহনকারী অণু অ্যাডেনোসিন ট্রাইফোসফেট (ATP) থাকে।  বিবর্তনে, লুসিফেরিনগুলি সামান্য পরিবর্তিত হয়: বিশেষত একটি, কোয়েলেনটেরাজিন(এক ধরনের লুসিফেরিন /আলো উৎপাদক অনু) ১১ টি বিভিন্ন প্রাণী ফাইলাতে(পর্ব) পাওয়া যায়, যদিও এর মধ্যে কিছুতে, প্রাণীগুলি তাদের খাদ্যতালিকার মাধ্যমে এটি গ্রহণ করে।  বিপরীতে, লুসিফেরেসগুলি বিভিন্ন প্রজাতির মধ্যে ব্যাপকভাবে পরিবর্তিত হয়, যা প্রমাণ হয় যে বিবর্তনীয় ইতিহাসে বায়োলুমিনেসেন্স ৪০ বারেরও বেশি উত্থিত হয়েছিল।
অ্যারিস্টটল এবং প্লিনি দ্য এল্ডার উভয়ই উল্লেখ করেছিলেন যে স্যাঁতসেঁতে কাঠ কখনও কখনও এক আলোকসজ্জা দেয়।  বহু শতাব্দী পরে রবার্ট বয়েল দেখিয়েছিলেন যে কাঠ এবং গ্লোভোর্ম উভয় ক্ষেত্রেই অক্সিজেন জড়িত ছিল। উনিশ শতাব্দীর শেষভাগ পর্যন্ত বায়োলুমিনেসেন্স সঠিকভাবে তদন্ত করা হয়নি।  ঘটনাটি প্রাণী গোষ্ঠীর মধ্যে বিশেষত সামুদ্রিক পরিবেশে বিস্তৃত হয়।  জমিতে এটি ছত্রাক, ব্যাকটিরিয়া এবং পোকামাকড় সহ অমেরুদণ্ডী এর কিছু গ্রুপে দেখা যায়।
প্রাণীর দ্বারা জৈব পদার্থের ব্যবহারের মধ্যে রয়েছে পাল্টা আলোকসজ্জা ছদ্মবেশ, অন্যান্য প্রাণীর নকল, উদাহরণস্বরূপ শিকারকে লোভনীয় করা এবং একই প্রজাতির অন্যান্য ব্যক্তির সাথে সংকেত দেওয়া, যেমন সঙ্গিনীকে আকর্ষণ করার জন্য।  পরীক্ষাগারে লুসিফ্রেজ-ভিত্তিক সিস্টেমগুলি জেনেটিক ইঞ্জিনিয়ারিং এবং বায়োমেডিকেল গবেষণায় ব্যবহৃত হয়।  গবেষকরা রাস্তায় এবং আলংকারিক আলোতে বায়োলুমিনসেন্ট সিস্টেম ব্যবহারের সম্ভাবনাও তদন্ত করছেন এবং একটি বায়োলুমিনসেন্ট উদ্ভিদ তৈরি করা হয়েছে।
বায়োলুমিনেসেন্সঃ বায়োলুমিনেসেন্স হলো একপ্রকার শীতল আলো যা কোনো জীবন্ত জীবের দেহ থেকে রাসায়নিক বিক্রিয়ার মাধ্যমে উৎপাদিত হয়। শীতল আলো বলতে,যে আলোতে ২০% এরও কম তাপ উৎপন্ন হয়। এরা ২০০- ১০০০ মিটার গভীরে পাওয়া যায়।
বায়োলুমিনেসেন্টঃ যে সমস্ত জীব বায়োলুমিনেসেন্স তৈরিতে সক্ষম তাদেরকে বায়োলুমিনেসেন্ট জীব বলা হয়।বেশির ভাগ বায়োলুমিনেসেন্স সমুদ্রে দেখা যায়,কেননা সমুদ্রের গভীরের যেসব স্থানে আলো পৌছাতে পারে না সেসব স্থানে ৯০% এর বেশি বায়োলুমিনেসেন্ট জীব দেখা যায়। বায়োলুমিনেসেন্স তৈরী করে এমন কিছু সামুদ্রিক জীব হলো-ব্যাকটেরিয়া,ছত্রাক,স্কুইড,জেলিফিশ,ফায়ারফ্লাই,গ্যাস্ট্রোপোড,ছোটবড় বিভিন্ন মাছ সহ খুব অল্প সংখ্যক হাঙ্গর। এছাড়াও স্থল বা ভূমিতেও বায়োলুমিনেন্ট জীব দেখা যায়,যেমনঃজোনাকি পোকা,মিলিপিড,সেন্টিপিড,নেমাটোড,রেলপথের কীট,কিছু মাশরুম এবং কেঁচো। কিন্তু মিঠাপানিতে অর্থাৎ পুকুর কিংবা নদীর পানিতে এখনো বায়োলুমিনেসেন্স লক্ষ্য করা যায় নি।
বায়োলুমিনেসেন্ট সকল জীবগুলো প্রকৃতি প্রদত্ত বায়োলুমিনেসেন্স ক্ষমতার অধিকারী নাও হতে পারে,,এক্ষেত্রে কিছু কিছু প্রাণী বায়োলুমিনেসেন্ট জীব গুলোর সাথে মিথোজীবীতা অথবা তাদেরকে ভক্ষণের ফলে বায়োলুমিনেসেন্স প্রদর্শন করতে পারে।
বায়োলুমিনেসেন্স তৈরি প্রক্রিয়াঃ লুমিনেসেন্ট প্রতিক্রিয়াতে লুসিফেরিন এবং লুসিফেরেজ নামে দুই ধরনের রাসায়নিক পদার্থ একত্রিত হয়। প্রোটিন লুসিফেরেজ অনুঘটক হিসাবে কাজ করে, লুসিফেরিনকে বেঁধে রাখে এবং এর জারণকে সহজতর করে, যার ফলে শক্তি বা আলো উৎপন্ন হয়।
বায়োলুমিনেসেন্স এর কাজ- বায়োলুমিনেসেন্স ব্যবহার করে বায়োলুমিনেন্ট জীবেরা শিকার ধরা,আত্মরক্ষা,যোগাযোগ করে থাকে।
শিকার ধরতেঃ অন্ধকার মহাসাগরে বায়োলুমিনেন্ট জীব গুলো হালকা আলোর ঝলকানি ব্যবহার করে শিকারকে আকৃষ্ট করে,কিছু মাছ বায়োলুমিনেসেন্স কে একটি টর্চলাইট হিসেবে ব্যবহার করে।অ্যাংলারফিশের মতো মাছগুলি লুমিনাস ব্যাকটেরিয়াকে টোপ হিসেবে ব্যবহার করে শিকারকে বোকা বানিয়ে দেয়।
আত্মরক্ষাঃ বায়োলুমিনেসেন্ট জীব গুলো যখন কোনো শিকারির ফাঁদে পড়ে তখন তারা বিভিন্ন আলো প্রদর্শন করে শিকারির চোখকে ফাঁকি দিয়ে পলায়ন করে অথবা তারা আত্মরক্ষার জন্য বর্ণ পরিবর্তন করে নিজেদের আড়াল করে রাখে।
যোগাযোগঃ "ফায়ারফ্লাই" বায়োলুমিনেসেন্স ব্যবহার করে পুরুষ ও স্ত্রী'রা ঝলকানি বিনিময় করে। স্ত্রী'রা উড়ন্ত পুরুষদের ঝলকানিতে সাড়া দেয়,সাড়া পেয়ে পুরুষ সদস্যরা স্ত্রী সদস্যদের কাছে আসে এবং তাদের সঙ্গম হয়। এছাড়াও বিভিন্ন ধরনের ফায়ারফ্লাই এর সদস্যদের মধ্যে বিভ্রান্তি এড়াতে, প্রতিটি প্রজাতির সংকেতগুলি ক্রম অনুসারে কোড করা হয়।
বায়োলুমিনেসেন্স এর বর্ণঃ নীল রঙ ছাড়াও বায়োলুমিনেসেন্স বেশ কিছু বর্ণের হতে পারে।তবে,নীল থেকে লাল রঙের মাধ্যমে বিভিন্ন রঙে বায়োলুমিনেসেন্স হয়।ফায়ারফ্লাই এবং কিছু বিটলের মতো স্থলজ প্রাণীগুলোতে বায়োলুমিনেসেন্স সবুজ বা হলুদ আবার কখনো কখনো লালও হতে পারে।তবে সমুদ্রের বায়োলুমিনেসেন্স বেশির ভাগ ক্ষেত্রে নীল-সবুজ বা সবুজ হয়ে থাকে।
বায়োলুমিনেসেন্স এর উপকারিতাঃ
বায়োলুমিনেসেন্স একটি বিরল ঘটনা,নিম্নলিখিত স্থান সমূহতে ভ্রমণ করে আপনিও এই অসাধারণ দৃশ্য গুলো উপভোগ করতে পারবেন-
ইগলু
right|thumb|ইগলুইগলু চিরতুষার দেশের বাসিন্দা এস্কিমোদের বাসস্থান হিসেবে পরিচিত। ইগলু বরফ কেটে তৈরি করা হয়। এটি দেখতে অনেকটা গম্বুজের মতো। ইগলু তৈরি করার সময় ভিতর থেকে তৈরি করা হয়। প্রথমে এর দরজা থাকে না তবে ইগলু তৈরি করা শেষ হয়ে গেলে নির্মাণকারি নিচের দিকে একটা দরজা কেটে বের হয়ে আসে যা পরবর্তীতে ভিতরে যাতায়াতের জন্য ব্যবহৃত হয়।
thumb|right|ইগলু তৈরির সময়ে যেভাবে বরফ খণ্ড বসানো হয়। যদিও ইগলু ইনুইটদের (কানাডার আদিবাসী) সাথে যুক্ত,তবে ঐতিহ্যগতভাবে শুধুমাত্র কানাডার সেন্ট্রাল আর্কটিক এবং গ্রিনল্যান্ডের কানাক এলাকার ইনুইটরা ইগলু ব্যবহার করতো । অন্যান্য ইনুইটরা তিমির হাড় এবং চামড়া দিয়ে তৈরি ঘরকে নিরোধক করার জন্য তুষার ব্যবহার করতো। তুষার ব্যবহার করা হতো, কারণ এতে আটকে থাকা বায়ু থলি একে অন্তরক করে তোলে। ইগলুর বাইরের তাপমাত্রা −৪৫° সেলসিয়াস (−৪৯° ফারেনহাইট)-এর কম হতে পারে। কিন্তু ভিতরে,শুধুমাত্র শরীরের তাপ দিয়ে উষ্ণ হয়ে তাপমাত্রা −৭° থেকে ১৬° সেলসিয়াস (১৯° থেকে ৬১° ফারেনহাইট) হতে পারে ।
ইওর পসিবল পাস্টস
"ইওর পসিবল পাস্টস" ("ইওর ইমপসিবল পাস্টস" বেতারে প্রচারিত একক হিসবে) পিংক ফ্লয়েডের ১৯৮৩ সালের দ্য ফাইনাল কাট অ্যালবামের একটি গান। গানটি ব্যান্ডের ইকোস: দ্য বেস্ট অব পিংক ফ্লয়েড অ্যালবামের জন্য বিবেচিত গানের মধ্যে একটি।
কর্মীবৃন্দ
সঙ্গে:
আব্দুল মান্নান শিকদার
আব্দুল মান্নান শিকদার (১৯৩১- ) বাংলাদেশের মাদারীপুর জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন ফরিদপুর-১৬ আসনের সংসদ সদস্য ও প্রতিমন্ত্রী ছিলেন।
প্রাথমিক জীবন
আব্দুল মান্নান শিকদার ১৯৩১ সালে মাদারীপুরে জন্মগ্রহণ করেন।
রাজনৈতিক জীবন
আব্দুল মান্নান শিকদার আইনজীবী ও মুক্তিযুদ্ধের সংগঠক ছিলেন। বাংলাদেশ আওয়ামী লীগ থেকে বাংলাদেশ জাতীয়তাবাদী দলে যোগদিয়ে ছিলেন। পরে বাংলাদেশ জাতীয় কংগ্রেসে যোগ দেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলে প্রার্থী হিসেবে তৎকালীন ফরিদপুর-১৬ আসন থেকে সংসদ সদস্য নির্বাচিত হন। আবদুস সাত্তারের মন্ত্রিসভায় তিনি ভূমি প্রশাসন ও সংস্কার প্রতিমন্ত্রী হিসেবে দায়িত্ব পালন করেন। ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয় কংগ্রেসের প্রার্থী হিসেবে মাদারীপুর-২ আসন থেকে তিনি পরাজিত হয়েছিলেন।
গ্লাইডার
গ্লাইডার হচ্ছে এক ধরনের উড়োযান যার দ্বারা ইঞ্জিন ব্যবহার না করেই ওড়া সম্ভব। পাখিদের ওড়ার কৌশল অনুকরণ করে গ্লাইডার নির্মাণ করা হয়। পরবর্তীতে গ্লাইডারে ইঞ্জিন ব্যবহার করা হয়।
বেটি ম্যাকডোওয়াল
বেটি ম্যাকডোওয়াল (১৯২৪ - ১৯৯৩) ছিলেন একজন অস্ট্রেলীয় মঞ্চ, চলচ্চিত্র এবং টেলিভিশন অভিনেত্রী। তিনি ১৯২৪ সালে নিউ সাউথ ওয়েলসের সিডনিতে জন্মগ্রহণ করেন।
তার টেলিভিশন উপস্থিতির মধ্যে রয়েছে জেড-কারস, দ্য সেন্ট এবং দ্য প্রিজনারের পর্বগুলিতে।
হামুনাপুত্রা
হামুনাপুত্রা ( এটি মৃতের শহর হিসেবেও পরিচিত) একটি কাল্পনিক মিশরীয় শহর যা ১৯৯৯ সালে দ্য মামি ছবিতে প্রথম দেখানো হয়েছিল।
ছায়াছবিতে দেখানো হয়েছে, হামুনাপুত্রা হচ্ছে মরুভূমিতে লুকানো একটি শহর, যা ৩০০০ বছরের পুরনো ইমহোটেপ নামক এক মমির অন্তিম নিবাস যে  মুক্তি পেলে পৃথিবীতে অভিশাপ বয়ে আনবে। হামুনাপুত্রা শহর এবং ইমহোটেপের মমি মেডজাই দ্বারা সুরক্ষিত। যিনি চান না যে শয়তানটি(ইমহোটেপ) জেগে উঠুক এটি ফেরাউনের সম্পদের সংরক্ষণাগার হিসাবেও পরিচিত ছিলো।
দ্য মামি (১৯৯৯)
ব্রাউইন উইলিয়ামস এর হিসেবে " দ্য মামি ছবিতে ইভির হামুনাপুত্রা এর প্রতি আগ্রহ রয়েছে। একসময় সে একটি ধাতুর বাক্স খুঁজে পায়। যেটিতে সার্কোফেগাস খোলার জন্য এবং  সমাধিতে দাফন করা মৃতের কালো বই  খোলার জন্য একমাত্র চাবি রয়েছে । বাক্সটি খোলার পর ইভি হামুনাপুত্রার অবস্থান দেখাচ্ছে এমন একটি মানচিত্র খুঁজে পায়" ইভি হামুনাপাত্রের ধারণায় উচ্ছ্বসিত কারণ তাঁর মা তাকে এবং তাঁর শিশু ভাই জোনাথন কার্নাহানকে ছোটকালে এই শহর সম্পর্কে অনেক গল্প বলেছিলেন। ইভি রিকের সাহায্য নেন শহরটি খুঁজে পেতে। কারন তিনি তার জীবনের বেশ কিছুটা সময় সেখানে ছিলেন। তাই রিক এবং অন্যদের সাথে ইভি  মরুভূমির শহরে ভ্রমণের জন্য তাদের দলে যোগ দেয়।
দ্য মামির চূড়ান্ত দৃশ্য হামুনাপুত্রায় অবস্থিত। যেখানে শহরটি বালিতে ডুবে যায় এবং প্রধান চরিত্রগুলি কোনোভাবে   তাদের জীবন নিয়ে পালায় । গুপ্তধন এবং সোনায় ভরা মূল অ্যান্টিচেম্বারটিও বালিতে ডুবে যায়।
দ্য মামি রিটার্নস (২০০১)
দি মামি ছবি শেষে শহরটি বালিতে ডুবে যায়। দ্য মামি রিটার্নস ছবিতে দর্শকরা ছবির শুরুতেই খননের দৃশ্য দেখতে পায়। মেলা নায়েস, যাদুঘরের কিউরেটর হাফেজ এবং লক-নাহ  ইমহোটেপের রেজিনসমেত মৃতদেহ  খননের তদারকি করেছিলেন। একসময় তারা ইমহোতেপের মমিটি পুনর্জীবিত করে।
জনপ্রিয় সংস্কৃতিতে
হামুনাপুত্রা সম্পর্কে বেশ কয়েকটি বইয়ে উল্লেখ রয়েছে। এর মধ্যে রয়েছে:
১১০-এর দশক
থাম্ব|১১০ দশকের ম্যাপ। এটি গ্রেগরীয় বর্ষপঞ্জী অনুযায়ী ১১০-এর দশক। এটি শুরু হয়েছে ১লা জানুয়ারি, ১১০ থেকে এবং শেষ হয়েছে ৩১ ডিসেম্বর, ১১৯ তারিখে।
দিওয়ানা মুঝসা নেহি
দিওয়ানা মুঝসা নেহি (दीवाना मुझ सा नहीं; আমার মত প্রেমিক নেই) হচ্ছে ১৯৯০ সালের একটি হিন্দি চলচ্চিত্র যেটিতে আমির খান এবং মাধুরী দীক্ষিত ছিলেন।
গান
দিওয়ানা মুজ সা নাহিনের সংগীতটি সুর করেছেন আনন্দ - মিলিন্দ গুরুরচরণের গানের সাথে। 1 "মৈ সেহরা বাঁধ কে" উদিত নারায়ণ 2 "দিওয়ানা মুজ সা নাহিন" উদিত নারায়ণ 3 "সরে লাডকন কি" কবিতা কৃষ্ণমূর্তি 4 "হাম তুমি সে মহাবত" অমিত কুমার, সাধনা সরগম 5 "মেহেন্দি মেহেন্দি" অপর্ণা মায়েকার 6 "খাদি রাহো বৌঠ জাও" উদিত নারায়ণ, সাধনা সরগম
আয়ারল্যান্ড মহিলা জাতীয় ফিল্ড হকি দল
আয়ারল্যান্ড মহিলা জাতীয় ফিল্ড হকি দল আন্তর্জাতিক মহিলা ফিল্ড হকিতে প্রজাতন্ত্রী আয়ারল্যান্ড ও উত্তর আয়ারল্যান্ড উভয় দেশের প্রতিনিধিত্ব করে। এটি হকি আয়ারল্যান্ড কর্তৃক নিয়ন্ত্রিত হয়। ২ মার্চ ১৯৮৬-তে, আয়ারল্যান্ড দল তাদের প্রথম আন্তর্জাতিক ম্যাচে অবতীর্ণ হয় ইংল্যান্ড মহিলা জাতীয় ফিল্ড হকি দল-এর বিপক্ষে। আয়ারল্যান্ড ২০১৮ বিশ্বকাপে রৌপ্য পদক জয়লাভ করেছিল।
হকি সিরিজ
২০১৯ সালে, আয়ারল্যান্ড মহিলাদের এফআইএইচ হকি সিরিজ প্রতিযোগিতায় অংশ নেয়  ও ২য় স্থান লাভ করে।
ক্রমবেক্ষক ইলেকট্রন অণুবীক্ষণ যন্ত্র
ক্রমবেক্ষক ইলেকট্রন অণুবীক্ষণ যন্ত্র (ইংরেজি:Scanning Electron Microscope স্ক্যানিং ইলেকট্রন মাইক্রোস্কোপ) হল এমন একটি ইলেকট্রন অণুবীক্ষণ যন্ত্র  যেটি একটি বিশেষ বস্তুর ছবি তোলে ইলেকট্রন রশ্মি দিয়ে ক্রমবীক্ষণ (স্ক্যান) করার পর। ইলেকট্রনগুলি পরমাণুর সাথে ধাক্কা খেয়ে বিভিন্নরকমের সংকেতের জন্ম দেয় যেগুলি বিশেষ অস্তিত্ব শনাক্তকারকের দ্বারা তথ্য সংগ্রহ করে সেই বস্তুর দ্বিমাত্রিক কাঠামোচিত্র ও তার অন্তর্নিহিত অণুর বিভিন্ন তথ্য আমাদের জানায়। ছবিটি তৈরি করা হয় ইলেকট্রন রশ্মির স্থান ও গৃহীত সংকেতের তথ্য থেকে। ক্রমবেক্ষক ইলেকট্রন অণুবীক্ষণ যন্ত্রের বিভেদনক্ষমতা (রেজোলিউশন) ১ ন্যানোমিটার পর্যন্ত হতে পারে। কিছু ক্ষেত্রে তার চেয়ে কম বিভেদনক্ষমতায় যাওয়া সম্ভব হয়েছে। পরীক্ষামূলক নমুনা (টেস্ট স্যাম্পল) যেকোনও তাপমাত্রায় বা যেকোনও পরিবেশে দেখা সম্ভব। সাধারণত ক্রমবেক্ষক ইলেকট্রন অণুবীক্ষণ যন্ত্রে পরমাণু থেকে বেরিয়ে আসা গৌণ ইলেকট্রন রশ্মিগুলিকে সনাক্ত করা হয়ে থাকে। ক্রমবেক্ষক ইলেকট্রন অণুবীক্ষণ যন্ত্রে  পরীক্ষামূলক নমুনার চ্যাপ্টা পৃষ্ঠে কম গৌণ ইলেকট্রন ও বাঁকা পৃষ্ঠে তুলনামূলকভাবে বেশি গৌণ ইলেকট্রন  শনাক্ত করা সম্ভব। এই  "গৌণ" ইলেকট্রনগুলি তুলনামূলক রশ্মি সংগ্রহ করে দ্বিমাত্রিক কাঠামোচিত্রণ তৈরি করার সম্ভব।
ইতিহাস
ম্যাক্মুলান ছিলেন প্রথম বিজ্ঞানী যিনি ক্রমবেক্ষক ইলেকট্রন অণুবীক্ষণ যন্ত্রের ধারণাটি বিজ্ঞানমহলে উপস্থাপন করেন। যদিও ম্যাক্স নল তার আগে ইলেকট্রন রশ্মির দ্বারা ৫০ মি.মি প্রস্থের ফিল্ডে কন্ট্রাস্ট ছবি তুলতে সক্ষম হন। কিন্তু প্রথম একটি যথাযথ ক্রমবেক্ষক ইলেকট্রন অণুবীক্ষণ যন্ত্রের ধারণায় অণুবীক্ষণ যন্ত্র তৈরি করেন মান ভন আরডেন ১৯৩৭ সালে। আরডেন শুধু  ক্রমবেক্ষক ইলেকট্রন অণুবীক্ষণ যন্ত্রের ধারণাই লাগাননি তার সাথে তিনি বর্ণাপেরণ (ক্রোমাটিক অ্যাবারেশন) বেছে তা বর্জন করতে পেরেছিলেন।  বর্ণাপেরণ সাধারণ ইলেকট্রন অণুবীক্ষণ যন্ত্রে দেখা যায়। এরপরের যত উন্নতি হয়েছে তা সম্ভব হয়েছে চার্লস ওটলি ও জরোন্সকি নামক দুজনের প্রচেষ্টায়। এবং ১৯৬৫ এ প্রথম ক্রমবেক্ষক ইলেকট্রন অণুবীক্ষণ যন্ত্র "স্টিরিওক্রমবীক্ষণ" নামে বাজারে আসে।
ক্রমবীক্ষণ পদ্ধতি
ক্রমবেক্ষক ইলেকট্রন অণুবীক্ষণ যন্ত্রে সাধারণত টাংস্টেন ফিলামেন্ট উত্তপ্ত করে তাপীয় ইলেকট্রন নির্গত করা হয়। টাংস্টেন ব্যবহৃত হয় কারণ টাংস্টেনের গলনাঙ্ক সর্বাধিক এবং বাষ্প চাপ সর্বনিম্ন। এইভাবে উৎপন্ন তাপীয় ইলেকট্রন উচ্চশক্তি সম্পন্ন হয় (০.২ কিলো ইলেকট্রন ভোল্ট ― ৪০ কিলো ইলেকট্রন ভোল্ট)। উৎপন্ন তাপীয় ইলেকট্রন পটিকে (বিম) সংগ্রাহী পরকলার (কনডেনসার লেন্স) সাহায্যে ০.৪ থেকে ৫ ন্যানোমিটার ব্যাসের ক্ষেত্রে ফেলা যায়। প্রাথমিক এই ইলেকট্রন পটি নমুনার উপর ক্রিয়া করে ক্রমশ শক্তি হারাতে থাকে। এই পারস্পরিক ক্রিয়ার ফলে উৎপন্ন বিভিন্ন প্রকার সঙ্কেত ক্রমবেক্ষক ইলেকট্রন অণুবীক্ষণ যন্ত্রের অস্তিত্ব শনাক্তকারকের সাহায্যে শনাক্ত করা যায় এবং নমুনার আকৃতি সম্পর্কে ধারণা লাভ করা যায়।
অর্চনা বরঠাকুর
অর্চনা বরঠাকুর (অৰ্চনা বৰঠাকুৰ) হলেন ভারতের আসামের একজন সমাজকর্মী। বরঠাকুর সমাজ উন্নয়ন ও সামাজিক পরিবর্তনের জন্য প্রিয়বন্ধু নামে একটি সমাজকল্যাণ সমিতি প্রতিষ্ঠা করেছিলেন। তিনি সুবিধাবঞ্চিতদেরকে অব্যবহৃত পোশাক, খাবার, বই ও গৃহস্থালি সরঞ্জাম দানের মতো সামাজিক কাজের জন্য সমধিক পরিচিত।
প্রাথমিক জীবন ও শিক্ষা
বরঠাকুরের জন্ম আসামের গোলাঘাট জেলার দেড়গাঁওয়ে । তিনি ২০০০ সালে দেড়গাঁও উচ্চ মাধ্যমিক বালিকা বিদ্যালয় থেকে ম্যাট্রিক এবং ২০০২ সালে কমল দেওরাহ কলেজ থেকে উচ্চ মাধ্যমিক পাস করেছিলেন। বরঠাকুর কটন বিশ্ববিদ্যালয় থেকে অসমীয়া সাহিত্যে বি.এ এবং এমএ ডিগ্রি অর্জন করেছিলেন।
সামাজিক কাজ
বরঠাকুর এইচআইভি+ অনাথ শিশুদের সঠিক চিকিৎসা এবং যত্ন প্রদানের জন্য ২০১৬ সালে 'পজিটিভ লাইটস' শীর্ষক একটি প্রোগ্রাম চালু করেছিলেন। তিনি এই ধরনের বাচ্চাদের জন্য লোকদের কাছ থেকে সংগ্রহ করা প্রয়োজনীয় পণ্যের সাথে খাবারের প্যাকেট এবং শিক্ষাসামগ্রী বিতরণ করেছেন।
২০১৮ সালে বরঠাকুর 'ব্রেকফাস্ট ফর এ চাইল্ড' নামে বাচ্চাদের জন্য একটি খাদ্যসহায়তা কর্মসূচি শুরু করেছিলেন।
সাহিত্যকর্ম
অর্চনা বরঠাকুর পরিধি, অপরাজিতা, কটনিয়ান এখন রোদর খিরকি নামে তিনটি উপন্যাস রচনা করেছেন।
ভ্যাঙ্কুভার ধর্ষণ ত্রাণ এবং নারী আশ্রয়স্থল
ভ্যাঙ্কুভার ধর্ষণ ত্রাণ এবং নারী আশ্রয়স্থল হল কানাডার দীর্ঘতম চলমান ধর্ষণ ত্রাণ কেন্দ্র। ব্রিটিশ কলাম্বিয়ার ভ্যাঙ্কুভারে অবস্থিত আশ্রয়টি ১৯৭৩ সালে প্রতিষ্ঠিত হয়েছিল এবং ১৯৮৩ সাল থেকে এটি একটি নারীবাদী অবস্থান্তরকালীন আশ্রয় পরিচালনা করছে। এরা পিতা, স্বামী, পুত্র, যৌন কারবারি, মক্কেল এবং বাড়িওয়ালার মতো অপব্যবহারকারী পুরুষদের থেকে নারীদের আশ্রয় প্রদান করে। এটি কানাডীয় অ্যাসোসিয়েশন অফ সেক্সুয়াল অ্যাসল্ট সেন্টার (সিএএসএসি) এর সদস্য, এটি একটি স্বাধীন, বেসরকারী গোষ্ঠী যার সাথে ফৌজদারি বিচার ব্যবস্থার কোন সংযোগ নেই।
পরিষেবা
গোষ্ঠীটি নির্যাতিত মহিলাদের জন্য ২৪-ঘন্টা, গোপনীয়, বিনামূল্যের ক্রাইসিস হটলাইন (তাৎক্ষণিক জরুরি টেলিফোন কাউন্সেলিং পরিষেবার জন্য) পরিষেবা দেয়। আরও বিস্তৃতভাবে, এটি মহিলাদের বিরুদ্ধে সমস্ত সহিংসতা নির্মূল করতে কাজ করে, যার মধ্যে আছে "যৌন নিপীড়ন, স্ত্রী নির্যাতন, অজাচার, পতিতাবৃত্তি এবং যৌন হয়রানি"। এর ওয়েবসাইট অনুসারে, শুধুমাত্র মহিলাদের জন্য আবাসন, শিক্ষা, সম্পদ এবং সহায়তা প্রদান করে লক্ষ্যপূরণ হয় তা নয়, জাতি, শ্রেণী, ঔপনিবেশিকতা এবং সাম্রাজ্যবাদের সমস্যাগুলির আশেপাশে বিশ্বব্যাপী রাজনৈতিক সংগ্রামে অংশগ্রহণের মাধ্যমেও তা সম্পন্ন করা হয়।